邢侯专杀，其罪一也已。恶而掠美为昏，贪以赂官为默，杀人不忌为贼。《夏书》曰：『昏默贼杀，咎陶之刑也。』请从之。」乃施邢侯，而尸雍子、叔鱼于市。孔子曰：「叔向、古之遗直也。治国制刑，不隐于亲，三数叔鱼之罪，不为末或，曰义，可谓直矣。平丘之会，数其贿也，以宽卫国，晋不为颇。归鲁季孙，称其诈也。以宽鲁国，晋不为虐。邢侯之狱，言其贪也，以正刑书，晋不为颇。三言而除三恶、加三利，杀亲益荣，由义也夫。」